 Na SAMMY WAWERU  WAKENYA wanaotumia gesi katika mapishi wamepata afueni baada ya Waziri wa Fedha Prof Njuguna Ndung’u kuomba bunge kuondoa ushuru (VAT) wa bidhaa hiyo.  Kupitia Makadirio ya Bajeti Mwaka 2023/24, Waziri Ndung’u alisema kuondoa VAT ya gesi ya mapishi kutasaidia taifa katika kampeni yake dhidi ya athari za mabadiliko ya tabianchi. Gesi ya mapishi hutozwa ushuru wa asilimia 16. “Hatua hii itasaidia nchi kukabiliana na kero ya mabadiliko ya tabianchi, hasa kupunguza utoaji wa gesi hatari ya Kaboni kupitia kuni na makaa wakati wa mapishi,” Waziri alisema. “Hivyo basi, ninahimiza bunge hili liondoe VAT ya asilimia 16 ya gesi ya mapishi na mitungi yake.” Kenya ni miongoni mwa mataifa Upembe wa Afrika, zilizoathirika pakubwa kutokana na mabadiliko ya tabianchi. Kabla ya msimu wa mvua kubwa 2023, Kenya ilikuwa imelemewa na janga la ukame uliotajwa kuwa wa kihistoria katika miaka 40. Ukame ni kati ya athari zinazotokana na mabadiliko ya tabianchi. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  